**ДОБРИЧКИ** **ОБЩИНСКИ СЪВЕТ ГРАД ДОБРИЧ**

**НАРЕДБА № 13**

**ЗА ОПРЕДЕЛЯНЕ РАЗМЕРА НА МЕСТНИТЕ ДАНЪЦИ**

**НА ТЕРИТОРИЯТА НА ОБЩИНА ДОБРИЧКА**

**изм. и доп. с решение № 273 от 29.01.2009 г. на Добрички общински съвет, гр.Добрич, изм. и доп. с решение № 518 от 23.12.2009 г. на Добрички ОбС, изм. и доп. с решение № 769 от 27.01.2011 г. на Добрички ОбС, изм. и доп. с решение № 693 от 19.12.2013 г. на Добрички ОбС, изм. и доп. с решение № 309 от 29.09.2016 г., изм. и доп. с решение № 150 от 26.03.2020г.)**

**Глава първа**

**ОБЩИ ПОЛОЖЕНИЯ**

**Чл.1.** С тази наредба се уреждат отношенията, свързани с определяне размерите на местните данъци на територията на община Добричка, град Добрич

**Чл.2.** В общинските бюджети постъпват следните местни данъци:

1.Данък върху недвижимите имоти;

2.Данък върху наследствата;

3.Данък върху даренията;

4.Данък при възмездно придобиване на имущества;

5.Данък върху превозните средства;

6.Патентен данък.

7. **(нова с решение № 769 от 27.01.2011 г.)** Туристически данък

8. **(нова с решение № 309 от 29.09.2016 г.)** Данък върху таксиметров превоз на пътници;

9. **(изм. с решение № 309 от 29.09.2016 г.)** Други местни данъци определени със закон.

**Чл.3.** (1) Размерите на местните данъци по чл.2 се определят с тази наредба при условията, по реда и в границите, определени в Закона за местните данъци и такси;

(2) Когато до края на предходната година общинския съвет не е определил размера на местните данъци за текущата година, местните данъци се събират на базата на действащия размер към 31 декември на предходната година;

(3) Не се допускат изменения в приетите от общинския съвет размер и начин на определяне на местните данъци в течение на годината.

**Чл.4. (изм. с решение № 309 от 29.09.2016 г.)** Местните данъци се заплащат в брой или чрез ПОС-терминал в касите на общинската администрация или безкасово по съответната сметка.

**Чл.5.** (1) Установяването, обезпечаването и събирането на местните данъци се извършват от служители на общинската администрация, определени със заповед на кмета на общината, по реда на ДОПК. Обжалването на свързаните с тях актове се извършва по същия ред.

(2) **(изм.и доп. с решение № 769 от 27.01.2011 г.)** Невнесените в срок данъци по този закон се събират заедно с лихвите по Закона за лихвите върху данъци, такси и други подобни държавни вземания. Принудителното събиране се извършва от публични изпълнители по реда на Данъчно–осигурителния процесуален кодекс или от частни съдебни изпълнители по реда на Гражданския процесуален кодекс.

**Чл.6.** Общинският съвет определя условията и реда за информиране и обсъждане с гражданите и бизнеса на предложения за определяне размерите на местните данъци.

**Чл.6а . (нов с решение № 309 от 29.09.2016 г.)** (1) Данъчните декларации по Закона за местните данъци и такси се подават от данъчно задължените лица или от техните законни представители по образец, одобрен от министъра на финансите, който се обнародва в „Държавен вестник”.

(2) Данъчните декларации по ал. 1 могат да се подават и по електронен път по реда на Данъчно–осигурителния процесуален кодекс, като с тях се представят и документите удостоверяващи придобито право на собственост, концесия или ограничено вещно право, както и скици и схеми на придобитите недвижими имоти.

**Чл.6б . (нов с решение № 309 от 29.09.2016 г.)** (1) Община Добричка предоставя ежедневна информация по електронен път на Министерството на финансите за:

1. идентификационните данни за задължените лица по Закона за местните данъци и такси;

2. обектите на облагане с местни данъци и такси, данъчните им оценки и отчетните им стойности;

3. правата на собственост и ползване върху обектите на облагане;

4. данъчните облекчения и освобождавания по ЗМДТ;

5. размера на задълженията по видове данъци и такси, плащанията и непогасените задължения;

6. **(отм. с решение № 150 от 26.03.2020г.)**;

7. **(изм. с решение № 150 от 26.03.2020г.)** данни от значение за определяне на таксата за битови отпадъци, като обхватът на данните се определя със заповедта по ал.2;

8.**(нов с решение № 150 от 26.03.2020г.)** други данни от значение за определянето, обезпечаването и събирането на местните данъци и такси.

(2) Информацията по ал.1 се предоставя по ред, начин и във формат, определени със заповед на министъра на финансите.

(3) Заповедта по ал.2 се публикува на интернет страниците на Министерство на финансите и Националното сдружение на общините в Република България.

**Глава втора**

**МЕСТНИ ДАНЪЦИ**

**Раздел І**

**ДАНЪК ВЪРХУ НЕДВИЖИМИТЕ ИМОТИ**

**Чл.7.( изм. с** **решение № 150 от 26.03.2020г.)** (1) С данък върху недвижимите имоти се облагат разположените на територията на страната сгради и самостоятелни обекти в сгради, както и поземлените имоти, разположени в строителните граници на населените места и селищните образувания, и поземлените имоти извън тях, които според подробен устройствен план имат предназначението по чл. 8, т. 1 от Закона за устройство на територията и след промяна на предназначението на земята, когато това се изисква по реда на специален закон.

(2) Не се облагат с данък поземлените имоти, заети от улици, пътища от републиканската и общинската пътни мрежи и железопътната мрежа, до ограничителните строителни линии. Не се облагат с данък и поземлените имоти, заети от водни обекти, държавна и общинска собственост.

(3) Не се облагат с данък земеделските земи и горите, с изключение на застроените земи - за действително застроената площ и прилежащия й терен.

(4) **(отм. - решение № 769 от 27.01.2011 г.,**  **нова - решение** **№693 от 19.12.2013 г. )** Не се облагат с данък недвижимите имоти с данъчна оценка до 1680 лв. включително.

**Чл.8.** (1) Данъчно задължени лица са собствениците на облагаеми с данък недвижими имоти.

(2) **(изм.и доп. с решение № 769 от 27.01.2011 г.)** Собственикът на сграда, построена върху държавен или общински поземлен имот, е данъчно задължен и за този имот или за съответната част от него.

(3) При учредено вещно право на ползване данъчно задължен е ползвателят.

(4) При концесия данъчно задължен е концесионерът.

(5) **(нова - с решение № 769 от 27.01.2011 г.)** За имот – държавна или общинска собственост, данъчно задължено е лицето, на което имотът е предоставен за управление

**Чл.9.( доп. с** **решение № 150 от 26.03.2020г.)** Когато върху облагаем недвижим имот правото на собственост или ограниченото вещно право на ползване е притежание на няколко лица, те дължат данък съответно на частите си.

**Чл.10.** (1)Данъкът върху недвижимите имотисе заплаща:

1. в брой в касите на общината или в кметствата на населеното място, където се намира имота.

2. по банков път – по банковата сметка на общината;

3. с пощенски запис.

(2) **(доп. с** **решение № 150 от 26.03.2020г.)** Всеки от съсобствениците на имота, съответно от съпритежателите на ограниченото вещно право на ползване, може да плати данъка за целия имот за сметка на останалите.

**Чл.11.** (1) **(изм. с решение № 769 от 27.01.2011 г.) (изм. с решение № 309 от 29.09.2016 г.)** Данъкът върху недвижимите имоти се плаща на две равни вноски в следните срокове: до 30 Юни и до 31 Октомври на годината, за която е дължим.

(2) **(изм. с решение № 769 от 27.01.2011 г.) (изм. с решение № 309 от 29.09.2016 г.)** На предплатилите до 30 април за цялата година се прави отстъпка 5 на сто.

(3) **(нова с решение № 309 от 29.09.2016 г.)** При прехвърляне на недвижим имот или при учредяване на вещни права върху недвижим имот дължимият до прехвърлянето/учредяването данък, включително за месеца на прехвърлянето/учредяването, се заплаща от прехвърлителя/учредителя преди прехвърлянето/учредяването.

(4) **(нова с решение № 309 от 29.09.2016 г.)** За недвижимите имоти, придобити през текущата година, данъкът се заплаща в сроковете по ал. 1, а в случаите, в които придобиването е след изтичане на сроковете по ал. 1, данъкът се заплаща в двумесечен срок от датата на придобиването на имота.

**Чл.12.** Данъкът се заплаща независимо дали недвижимите имоти се използват или не.

**Чл.13**. **(изм. с решение № 518 от 23.12.2009 г.)** От заплащане на данък се освобождават лицата за имотите, определени в чл.24 от Закона за местните данъци и такси.

**Чл.14.** **(доп. с решение № 309 от 29.09.2016 г.)**Данъкът върху недвижимите имоти постъпва в приход на бюджета на общината, на територията на която се намира имотът. Данъкът, дължим от концесионера за имот, разположен на територията на повече от една община, постъпва в приход на общината, на чиято територия е по-голямата част от имота.

**Чл.15.** **(изм. с решение № 273 от 29.01.2009 г.)** Размерът на данъка върху недвижимите имоти се определя в размер на 1,5 на хиляда върху данъчната оценка на недвижимия имот.

**Чл.16.** Данъчната оценка на недвижимите имоти на гражданите се определя по норми съгласно приложение № 2 от Закона за местните данъци и такси, в зависимост от вида на имота, местонахождението, площта, конструкцията и овехтяването и се съобщава на данъчно задължените лица.

**Чл.17.** (1) **(изм. с решение № 769 от 27.01.2011 г.)**  Данъчната оценка на недвижимите имоти на предприятията е по-високата между отчетната им стойност и данъчната оценка, съгласно приложение №2.

(2) Данъчната оценка на недвижимите имоти, върху които е учредено право на ползване на предприятие, е отчетната им стойност по баланса на собственика или данъчната оценка съгласно приложение № 2 от Закона за местните данъци и такси, а за жилищните имоти - данъчната оценка съгласно приложение № 2 от Закона за местните данъци и такси.

(3) Данъчната оценка на имотите по чл.11, ал.2 от Закона за местните данъци и такси, върху които са построени сгради на лица, различни от собственика на поземления имот, се определя съгласно нормите по приложение № 2 от Закона за местните данъци и такси.

(4) При липса на счетоводни данни данъчната оценка се определя от служител на общинската администрация за сметка на данъчно задълженото лице. В тези случаи служителят на общинската администрация може да ползва и вещи лица.

**Чл.18. (изм. с решение № 309 от 29.09.2016 г.)** (1) Данъкът се определя върху данъчната оценка на недвижимите имоти по чл.10, ал.1 от Закона за местните данъци и такси към 1 януари на годината, за която се дължи и се съобщава на лицата до 1 март на същата година.

(2) При промяна на данъчната оценка на имота през годината данъкът се определя върху новата оценка от месеца, следващ месеца на промяната. В случаите на промяна от общинския съвет на границите на зоните в населените места и категориите на вилните зони или на населените места, данъкът се определя върху новата данъчна оценка от 1 януари на следващата година.

(3) **(нова с решение № 518 от 23.12.2009 г.)** Алинея 2, изречение първо не се прилага за нежилищни имоти, които са собственост на предприятия или върху които им е учредено ограничено вещно право на ползване.

**Чл.19.** (1) За имот, който е основно жилище, данъкът се дължи с 50 на сто намаление.

(2) За имот, който е основно жилище на лице с намалена работоспособност от 50 до 100 на сто, данъкът се дължи със 75 на сто намаление.

(3) **( нова** **с** **решение № 150 от 26.03.2020г.)** В случай че е установено деклариране на повече от едно основно жилище, облекченията по ал. 1 и 2 не се прилагат и данъкът, определен по чл. 15, се дължи в пълен размер за всяко от жилищата и за периода, в който едновременно са декларирани като основни жилища.

**Чл.20.** **(изм. с решение № 309 от 29.09.2016 г.; изм. с** **решение № 150 от 26.03.2020г.)** В предвидените от ЗМДТ случаи, задължените лица подават данъчна декларация по реда на чл.14 от закона, за определяне на данъка.

**Чл.21.** При промяна на обстоятелство, което има значение за определяне на данъка, лицата по чл.19 предявяват правото си за ползване на данъчно облекчение чрез данъчна декларация, която подават в срока по чл.14, ал.1 от Закона за местните данъци и такси.

**Раздел ІІ**

**ДАНЪК ВЪРХУ НАСЛЕДСТВАТА**

**Чл.22.** (1) С данък върху наследствата се облагат наследените по закон или по завещание имущества в страната или в чужбина на български граждани, както и имуществата в страната на чуждите граждани.

(2) Имуществата на лица без гражданство се облагат като имущества на български граждани, ако постоянното им местопребиваване е на територията на страната.

**Чл.23.** (1) Наследственото имущество включва притежаваните от наследодателя движими и недвижими вещи и права върху такива вещи, както и другите му имуществени права, вземания и задължения към момента на откриване на наследството, освен ако със закон е предвидено друго.

(2) Като наследствено се облага и имуществото, което се получава в случай на смърт на наследодателя непосредствено от трето лице въз основа на сключен от наследодателя договор.

(3) Алинея 2 не се прилага, ако договорът е сключен в изпълнение на задължение по закон.

**Чл.24.** (1) Данъкът върху наследството се заплаща от наследниците по закон или по завещание, както и от заветниците.

(2) Данък върху наследството не се заплаща от преживелия съпруг и от наследниците по права линия без ограничения.

**Чл.25.** (1) При откриване на наследство данъчно задължените лица по чл.25 или техните законни представители са длъжни в срок от 6 месеца да подадат декларация по чл.32 от Закона за местните данъци и такси в общината по последното местожителство на наследодателя, а ако последният е имал местожителство в чужбина – по местонахождението на по-голямата част от имуществото му в страната.

**Чл.26.** Наследственото имущество, с изключение на освободеното от данък, се оценява съгласно чл.33 от Закона за местните данъци и такси.

**Чл.27.** (1) Облагаемата наследствена маса се разделя на наследствени дялове, като за всеки наследник се определя дял по реда на Закона за наследството .

(2) Наследствените дялове се увеличават, съответно намаляват, със стойността на заветите, оценени по реда на чл.33 от Закона за местните данъци и такси.

**Чл.28.** Данъкът се определя поотделно за всеки наследник или заветник, както следва:

1. **(изм. с решение № 273 от 29.01.2009 г.)** За братя и сестри и техните деца – 0,4 на сто за наследствен дял над 250 000 лв.

2. **(изм. с решение № 273 от 29.01.2009 г.)** За лица извън посочените в точка 1 – 3,3 на сто за наследствен дял над 250 000 лв.

**Чл.29.** Освобождават се от данък върху наследство имущества определени в чл.38 и чл.39 от Закона за местните данъци и такси.

**Чл.30.** Данъкът се определя и се съобщава на всеки наследник или заветник поотделно по реда на Данъчно-осигурителния процесуален кодекс.

**Чл.31.**Данъкът се плаща в 2-месечен срок от връчване на съобщението.

**Раздел ІІІ**

**ДАНЪК ПРИ ПРИДОБИВАНЕ НА ИМУЩЕСТВА ПО ДАРЕНИЕ**

**И ПО ВЪЗМЕЗДЕН НАЧИН**

**Чл.32.** (1) Обект на облагане с данък са имуществата, придобити по дарение, както и недвижимите имоти, ограничените вещни права върху тях и моторните превозни средства, придобити по възмезден начин.

(2) Подлежат на облагане с данък в размер на данък дарение и безвъзмездно придобитите по друг начин имущества, както и погасените чрез опрощаване задължения.

(3) **(нова с решение № 518 от 23.12.2009 г.)** Данък при безвъзмездно придобиване на имущества се дължи и при придобиване на недвижими имоти и ограничени вещни права върху тях по давност.

(4) **(изм. с решение № 273 от 29.01.2009 г.),** **(предишна ал.3, изм. с решение № 518 от 23.12.2009 г.; изм. с** **решение № 150 от 26.03.2020г. )** Алинея 1 не се прилага за моторни превозни средства, придобити преди първоначалната им регистрация за движение в страната.

(5) **(предишна ал.4, изм. с решение № 518 от 23.12.2009 г.)** Алинея 2 не се прилага, ако прехвърлянето е в изпълнение на задължение по закон или въз основа на акт на Министерския съвет за безвъзмездно предоставяне на имущества на инвеститори по приоритетни инвестиционни проекти.

(6) **(предишна ал.5, изм. с решение № 518 от 23.12.2009 г.)** Не се облагат с данък имуществата, придобити по дарение между роднини по права линия и между съпрузи.

**Чл.33.** Данъкът се заплаща от лицата по чл.45 от Закона за местните данъци и такси.

**Чл.34.** **(допъл. с решение № 518 от 23.12.2009 г.)** Основа за определяне на данъка е оценката на имуществото в левове към момента на прехвърлянето, а при придобиване по давност – към момента на издаване на акта, удостоверяващ правото на собственост, който подлежи на вписване.

**Чл.35.** (1) При дарение на имущество, както и в случаите по чл.44, ал.2 от Закона за местните данъци и такси, данъкът се начислява върху оценката на прехвърляното имущество в размер на:

а) **(изм. с решение № 273 от 29.01.2009 г.)** 0,4 на сто при дарение между братя и сестри и техните деца.

б) **(изм. с решение № 273 от 29.01.2009 г.)** 3,3 на сто при дарение между лица извън посочените в буква „а”.

(2) **(изм. с решение № 273 от 29.01.2009 г.),** **(изм. с решение № 518 от 23.12.2009 г.)** При възмездно придобиване на имущество данъкът е в размер на 3 на сто върху оценката на прехвърляното имущество, а при замяна - върху оценката на имуществото с по-висока стойност.

(3) При делба на имущество, когато притежаваният преди делбата дял се уголемява, данъкът се начислява върху превишението.

**Чл.36.** (1) Освобождават се от данък придобитите имущества по чл.48 от Закона за местните данъци и такси:

1. придобитите имущества от:

а) държавата и общините;

б) **(изм. с решение № 273 от 29.01.2009 г.)** образователните, културните и научни организации на бюджетна издръжка, както и специализираните институции за предоставяне на социални услуги и домове за медико-социални грижи за деца”.

в) Българският Червен кръст;

г) (изм. - ДВ, бр. 106 от 2004 г., в сила от 01.01.2005 г.) национално представените организации на хора с увреждания и за хора с увреждания;

д) фондовете за подпомагане на пострадали от природни бедствия и за опазване и възстановяване на исторически и културни паметници.

е) **(нова - с решение № 273 от 29.01.2009 г.)** лечебните заведения по чл. 5, ал. 1 от Закона за лечебните заведения”.

ж) **(нова. с решение № 309 от 29.09.2016 г.)** законно регистрираните вероизповедания в страната за имотите по чл. 24, ал. 1, т. 9 от Закона за местните данъци и такси.

2. **(изм. и доп. с решение № 273 от 29.01.2009 г.)** (изм. - ДВ, бр. 106 от 2004 г., в сила от 01.01.2005 г.) даренията за лечение на граждани на държава - членка на Европейския съюз, или на друга държава страна по Споразумението на Европейското икономическо пространство, както и на технически помощни средства за хора с увреждания

3. (изм. - ДВ, бр. 119 от 2002 г., в сила от 01.01.2003 г.) даренията с хуманитарна цел на лица с намалена работоспособност от 50 до 100 на сто и социално слаби граждани;

4. (изм. - ДВ, бр. 109 от 2001 г., в сила от 01.01.2002 г., доп. - ДВ, бр. 105 от 2006 г., в сила от 01.01.2007 г.) даренията за юридическите лица с нестопанска цел, които получават субсидии от централния бюджет, и юридическите лица с нестопанска цел, регистрирани в централния регистър на юридическите лица с нестопанска цел, за осъществяване на общественополезна дейност за получените и предоставените дарения;

5. обичайните подаръци;

6. имуществото, което е прехвърлено по безвъзмезден начин в изпълнение на задължение, произтичащо от закон;

7. даренията в полза на народните читалища;

8. (изм. - ДВ, бр. 28 от 2002 г.) придобитите имущества по реда на Закона за приватизация и следприватизационен контрол;

9. непаричните вноски в капитала на търговско дружество, кооперация или юридическо лице с нестопанска цел;

10. (нова - ДВ, бр. 112 от 2003 г., в сила от 01.01.2004 г.) чуждите държави за придобиване на недвижими имоти - при условията на взаимност;

11. (нова - ДВ, бр. 103 от 2005 г., в сила от 01.01.2006 г.) безвъзмездно предоставената помощ при условията и по реда на Закона за меценатството.

(2) **(изм. с решение № 309 от 29.09.2016 г.)** Освобождава се от данък полученото имущество по ал. 1, както и последващото прехвърляне на трети лица, при условие че прехвърлянето е свързано с изпълнението на преките цели, за които е създадена съответната организация по ал. 1 или които са посочени като основание за освобождаване от данък. При неизпълнение на условията за освобождаване несъбраният данък става дължим.

(3) **(нова - с решение № 273 от 29.01.2009 г.)** Алинея 1, т. 1, букви „б”, „в”, „г” и „е”, т. 4 и т. 7 се прилагат и когато имуществото се придобива от идентични или сходни лица, установени в друга държава – членка на Европейския съюз, или в държава – страна по Споразумението за Европейското икономическо пространство. Освобождаването в тези случаи е при условие, че лицето представи официален документ, удостоверяващ статута или качеството му, в което придобива имуществото, издаден или заверен от компетентния орган на съответната държава, както и неговия легализиран превод на български език.

(4) **(нова - с решение № 273 от 29.01.2009 г.)** Освобождаването по ал. 1, т. 2 е при условие, че лицето представи договор за дарение, от който е видно, че дарението е направено за лечение или за технически помощни средства за хора с увреждания, както и медицински документи, удостоверяващи съответното заболяване.

**Чл.37.** (1) Данъкът се заплаща в общината по местонахождението на недвижимия имот, а в останалите случаи - по постоянния адрес, съответно по седалището на данъчно задълженото лице. Лицата, които нямат постоянен адрес, заплащат данъка по настоящия си адрес.

(2) **(изм. с решение № 518 от 23.12.2009 г.)** Данъкът се заплаща при прехвърлянето на недвижимия имот, ограничените вещни права върху имот и моторните превозни средства, а в случаите по чл. 32, ал. 3 – към момента на издаване на акта, удостоверяващ правото на собственост, който подлежи на вписване. В останалите случаи – в двумесечен срок от получаване на имуществото, след подаване на декларация по чл. 49, ал. 3 от Закона за местните данъци и такси.

(3) **( нова с решение № 150 от 26.03.2020г.)** Декларация по ал. 2 не се подава в случаите по чл. 44, ал. 5 и 6 и чл. 48, ал. 1, т. 5, 6, 8 и 9 от ЗМДТ, както и за получени и предоставени дарения от юридически лица с нестопанска цел за осъществяване на общественополезна дейност.

**Раздел ІV**

**ДАНЪК ВЪРХУ ПРЕВОЗНИТЕ СРЕДСТВА**

**Чл.38.** С данък върху превозните средства се облагат:

1.превозните средства, регистрирани за движение по пътната мрежа в Република България;

2. корабите, вписани в регистрите на българските пристанища;

3. въздухоплавателните средства, вписани в държавния регистър на Република България за гражданските въздухоплавателни средства.

**Чл.39.** Данъкът се заплаща от собствениците на превозните средства.

**Чл.39а. (нов с решение № 309 от 29.09.2016 г.)** (1) Размерът на Данъка върху превозните средства се определя от служител на общинската администрация въз основа на данни от регистъра на пътните превозни средства, поддържан от Министерството на вътрешните работи, и се съобщава на данъчно задълженото лице.

(2) Данните по ал. 1 се предоставят от Министерството на финансите на общината:

1. ежедневно - чрез изградена и функционираща автоматизирана връзка между Министерството на финансите и софтуерния продукт за администриране на местните данъци и такси на съответната община за обмен на данните от регистъра на пътните превозни средства, поддържан от Министерството на вътрешните работи, или

 2. ежемесечно - на електронен носител.

(3) Алинея 1 не се прилага, когато:

1. пътното превозно средство е придобито по наследство;

2. пътното превозно средство е собственост на повече от едно лице;

3.собственикът/собствениците на пътното превозно средство няма/нямат постоянен адрес, съответно седалище на територията на страната;

4. са налице основания за предявяване право на освобождаване от данък;

5. са налице основания за ползване на данъчни облекчения, с изключение на данъчното облекчение по чл. 59, ал.2 и ал.3 от Закона за местните данъци и такси, когато в регистъра има данни за екологичната категория на превозното средство.

**Чл.40.** **(изм. с решение № 309 от 29.09.2016 г.; изм. с решение № 150 от 26.03.2020г.)**

(1) Собствениците на превозни средства, в случаите по чл.39а, ал.3 декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32 от ЗМДТ, като в случай че същата не е подадена в посочения срок, служител на общинската администрация образува служебно партида за превозното средство въз основа на данните, налични в общината и в регистъра на населението.

(2) **(нов с решение № 309 от 29.09.2016 г.)**  Собствениците на превозни средства предявяват правото си на освобождаване от данък или за ползване на данъчно облекчение с данъчната декларация по ал. 1 или с подаване на нова данъчна декларация.

(3) **(нов с решение № 309 от 29.09.2016 г.)** Служителят на общинската администрация може да изисква документи, удостоверяващи факти и обстоятелства, имащи значение за данъчното облагане. При прекратяване на регистрация на превозно средство данъчно задълженото лице представя документ от компетентен орган.

(4) **(нов с решение № 309 от 29.09.2016 г.)** Подадената декларация от един от съсобствениците ползва останалите съсобственици.

(5) **(нов с решение № 309 от 29.09.2016 г.)**  Когато липсват данни за годината на производство на пътното превозно средство, за такава се приема годината на първата му регистрация.

(6) **(нов с решение № 309 от 29.09.2016 г.)** Когато няма налична информация в общината за платения данък по чл. 44 от Закона за местните данъци и такси, собственикът представя документ за платения данък при придобиването на декларираното превозно средство, а в случаите по чл. 168 от Закона за данък върху добавената стойност - документ, удостоверяващ внасянето на данъка върху добавената стойност.

(7) **(нов с решение № 309 от 29.09.2016 г.)** Когато в свидетелството за регистрация на превозните средства по чл.55, ал.7 от Закона за местните данъци и такси липсват данни за допустимата максимална маса на състава от превозни средства, в декларацията по ал. 1 се посочва допустимата максимална маса на състава от превозни средства, определена от производителя.

(8) **(нов с решение № 309 от 29.09.2016 г.)** При установяване на допълнителни обстоятелства, които са от значение за определяне размера на данъка, дължимият данък се определя от служител на общинската администрация и се съобщава на лицето.

**Чл.41. ( изм. с решение № 150 от 26.03.2020г., в сила от 01.01.2021г.)** (1) За леки и товарни автомобили с технически допустима максимална маса не повече от 3,5 тона годишният данък се състои от два компонента - имуществен и екологичен, и се определя по следната формула:

ГДПС = ИмК х ЕК,

където:

ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 тона;

ИмК е имуществен компонент, който се определя по реда на т. 1;

ЕК е екологичен компонент, който се определя по реда на т. 2

т.1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

ИмК = СkW х Кгп,

където:

СkW е частта от стойността на данъка в зависимост от мощността на двигателя, която се определя от мощността на двигателя и размера на данъка, както следва:

а) до 55 kW включително – 0,56лв. за 1 kW;

б) над 55 kW до 74 kW включително – 0,76лв. за 1 kW;

в) над 74 kW до 110 kW включително – 1,54лв. за 1 kW;

г) над 110 kW до 150 kW включително – 1,72лв. за 1 kW;

д) над 150 kW до 245 kW включително – 1,80лв. за 1 kW;

е) над 245 kW – 2,10лв. за 1 kW;

Кгп е коригиращ коефициент за годината на производство на автомобила в следните размери:

|  |  |
| --- | --- |
| Брой на годините от годината на производство, включително годината на производство | Коефициент |
| Над 20 години | 1,1 |
| Над 15 до 20 години включително | 1 |
| Над 10 до 15 години включително | 1,3 |
| Над 5 до 10 години включително | 1,5 |
| До 5 години включително | 2,3 |

т.2. Екологичният компонент се определя в зависимост от екологичната категория на автомобила, както следва:

|  |  |
| --- | --- |
| Екологична категория | Коефициент |
| без екологична категория, с екологични категории „Евро 1“ и „Евро 2“ | 1,10 |
| „Евро 3“ | 1,00 |
| „Евро 4“ | 0,80 |
| „Евро 5“ | 0,60 |
| „Евро 6“ и „EEV“ | 0,40 |

(2) **( изм. и доп. с решение № 150 от 26.03.2020г.)** Данъкът за ремаркета на леки и товарни автомобили с технически допустима максимална маса не повече от 3,5 тона е в следните размери:

1. товарно ремарке – **10**  **лв**.

2. къмпинг ремарке – **15** **лв**.

(3) Данъкът за мотопеди е в размер **10**  **лв**., а за мотоциклети, както следва:

1. до 125 куб. см включително **– 20** **лв**.

2. над 125 до 250 куб. см включително – **35** **лв.**

3. над 250 до 350 куб. см включително – **50** **лв**.

4. над 350 до 490 куб. см включително – **75** **лв.**

5. над 490 до 750 куб. см включително –**100** **лв.**

6. над 750 куб. см – **150 лв**.

(4) **( изм. и доп. с решение № 150 от 26.03.2020г.)** Данъкът за триколесно превозно средство, определено в чл. 4 от Регламент (ЕС) № 168/2013 на Европейския парламент и на Съвета от 15 януари 2013г. относно одобряването и надзора на пазара на дву-, три- и четириколесни превозни средства (OB, L 60/52 от 2 март 2013 г.), наричан по-нататък „Регламент (ЕС) № 168/2013 на база общото тегло е както следва:

1. до 400 кг включително **– 4** **лв**.

2. над 400 кг **– 6**  **лв**.

(5) Данъкът за автобуси се определя в зависимост от броя на местата за сядане:

1. до 22 места, вкл. мястото на водача –**75**  **лв**.

2. над 22 места, вкл. мястото на водача – **150** **лв**.

(6) **( изм. и доп. с решение № 150 от 26.03.2020г.)** Данъкът за товарен автомобил с технически допустима максимална маса над 3,5 тона, но не повече от 12 тона, в размер от 20лв. за всеки започнати 750 кг. товароносимост.

(7) Данъкът за седлови влекач и влекач за ремарке се определя в зависимост от допустимата максимална маса на състава от превозни средства, от броя на осите и вида на окачването на влекача, посочени в свидетелството за регистрация на влекача, както следва:

|  |  |  |  |  |
| --- | --- | --- | --- | --- |
| Брой оси на седловия влекач/влекача за ремарке | Допустима максимална маса на състава от превозни средства, посочена в свидетелството за регистрация на влекача (в тона): | | Данък (в лева) | |
| равна или повече от | по-малка от | задвижваща ос/оси с пневматично или с окачване, прието за еквивалентно на пневматичното | други системи за окачване на задвижващата ос/оси |
| А) с две оси | - | 18 | **8 лв.** | **28 лв.** |
|  | 18 | 20 | **28 лв.** | **64 лв.** |
|  | 20 | 22 | **64 лв.** | **147 лв.** |
|  | 22 | 25 | **190 лв.** | **342 лв.** |
|  | 25 | 26 | **342 лв.** | **600 лв.** |
|  | 26 | 28 | **342 лв.** | **600 лв.** |
|  | 28 | 29 | **331 лв.** | **399 лв.** |
|  | 29 | 31 | **399 лв.** | **655 лв.** |
|  | 31 | 33 | **655 лв.** | **909 лв.** |
|  | 33 | 38 | **909 лв.** | **1381 лв.** |
|  | 38 | - | **1007 лв.** | **1369 лв.** |
| Б) с три и повече оси | 36 | 38 | **640 лв.** | **888 лв.** |
|  | 38 | 40 | **888 лв.** | **1228 лв.** |
|  | 40 | - | **1228 лв.** | **1817 лв.** |

(8) **( изм. с решение № 150 от 26.03.2020г.)** Данъкът за специализирани строителни машини (бетоновози, бетон-помпи и други), автокранове и други специални автомобили, без тролейбусите, е в размер от **75** **лв**.

(9) **( изм. с решение № 150 от 26.03.2020г.)** Данъкът за автокранове с товароподемност над 40 тона е в размер **150 лв**.

(10) Данъкът за трактори е в размери, както следва:

1. от 11 kW до 18 kW включително **– 10** **лв.**

2. над 18 kW до 37 kW включително **– 15** **лв.**

3. над 37 kW **– 25** **лв.**

(11) Данъкът за други самоходни машини е в размер **30 лв.**

(12) **(изм. с решение № 150 от 26.03.2020г.)** Данъкът за моторни шейни и четириколесни превозни средства, определени в чл. 4 от Регламент (ЕС) № 168/2013 е в размер на 100 лв.

(13) Данъкът за товарни автомобили с допустима максимална маса над 12 т. се определя в зависимост от допустимата максимална маса, броя на осите и вида на окачването, както следва:

|  |  |  |  |  |
| --- | --- | --- | --- | --- |
| Брой оси на моторното превозно средство | Допустима максимална маса | | Данък (в лв.) | |
| равна или повече от | по-малка от | задвижваща ос/оси с пневматично или с окачване, прието за еквивалентно на пневматичното | други системи за окачване на задвижващата ос/оси |
| А) с две оси | 12 | 13 | **30 лв.** | **61 лв.** |
|  | 13 | 14 | **61 лв.** | **168 лв.** |
|  | 14 | 15 | **168 лв.** | **237 лв.** |
|  | 15 | - | **237 лв.** | **536 лв.** |
| Б) с три оси | 15 | 17 | **61 лв.** | **106 лв.** |
|  | 17 | 19 | **106 лв.** | **217 лв.** |
|  | 19 | 21 | **217 лв.** | **282 лв.** |
|  | 21 | 23 | **282 лв.** | **434 лв.** |
|  | 23 | - | **434 лв.** | **675 лв.** |
| В) с четири оси | 23 | 25 | **282 лв.** | **286 лв.** |
|  | 25 | 27 | **286 лв.** | **446 лв.** |
|  | 27 | 29 | **446 лв.** | **708 лв.** |
|  | 29 | - | **708 лв.** | **1050 лв.** |

(14) **(отм. с решение № 150 от 26.03.2020г.).**

(15) **(нов с решение № 150 от 26.03.2020г.)** Когато в регистъра по чл. 39а, ал. 1 няма данни за екологичната категория на моторното превозно средство, се приема, че превозното средство е без екологична категория.

**Чл.42.** Данъкът за плавателните средства е в размер, както следва:

1. за корабите, вписани в регистрите на малките кораби в българските пристанища и в регистрите на общините за корабите, плаващи по вътрешните води без контакт с Черно море и с река Дунав, без яхтите и скутерите - в размер **1 лв**. за всеки започнат бруто тон;

2. за корабите, без яхтите, скутерите, влекачите и тласкачите, вписани в регистъра на големите кораби в българските пристанища - в размер **1 лв.** за всеки започнат бруто тон до 40 бруто тона включително и в размер **0.1** лв за всеки започнат бруто тон над 40 бруто тона;

3. за един джет - в размер **100** **лв**.

4. за ветроходни и моторни яхти - в размер **20** **лв**. за всеки започнат бруто тон;

5. за скутери - в размер **3 лв**. за киловат;

6. за влекачи и тласкачи - в размер **0.20** **лв**. за киловат;

7. за речни несамоходни плавателни съдове - в размер **0.5** **лв**.за тон максимална товароносимост.

**Чл.43.** Данъкът за гражданските въздухоплавателни средства е в размер, както следва:

1. за самолети в експлоатация с валиден сертификат за летателна годност и за вертолети **– 20** **лв**. за всеки започнат тон максимално летателно тегло;

2. за параплан – **12** **л**в.

3. за делтаплан – **12 лв.**

4. за мотоделтаплан – **20** **лв.**

5. за свободен балон – **30 лв**.

6. за планер - **30 лв**.

**Чл.44.** (1) Освобождават се от данък превозните средства по чл.58 от Закона за местните данъци и такси:

1. **(доп. с решение № 309 от 29.09.2016 г.)** държавните и общинските органи и организации на бюджетна издръжка, които са със специален режим на движение, както и линейки и пожарни на други лица, както и на Държавна агенция „Технически операции” за изпълнение на дейностите, определени със закон;

2. дипломатическите представителства и консулства при условията на взаимност;

3. Българският Червен кръст, когато се използват за целите на организацията;

4. **(изм. с решение № 273 от 29.01.2009 г.)** Лекият автомобил – собственост на лице с намалена работоспособност от 50 до 100% с обем на двигателя 2000 куб.см. и с мощност до

117. 64 кW.

(2) **(доп. с решение № 309 от 29.09.2016 г.; доп. с решение № 150 от 26.03.2020г.)** Освобождават се от данък електрическите автомобили, мотоциклети и мотопеди, както и електрическите превозни средства категории L5е, L6е и L7е, определени в чл. 4 от Регламент (ЕС) № 168/2013.

(3) При прехвърляне на собствеността на превозното средство новият собственик не заплаща данъка, ако предишният собственик го е платил за времето до края на календарната година.

(4) За превозно средство, което няма да се ползва, данък не се събира, при условие че до края на предходната година собственикът му е върнал свидетелството за регистрация и е представил удостоверение за разкомплектоване.

**Чл.45.** **(изм. - решение № 693 от 19.12.2013 г., отм. с решение № 150 от 26.03.2020г.)**

(2) **(нова - решение № 693 от 19.12.2013 г.; изм. с решение № 150 от 26.03.2020г.)** За мотопеди и мотоциклети с мощност на двигателя до 74 kW включително, и съответстващи на екологична категория „Евро 4“ данъкът се заплаща с 20 на сто намаление, а за съответстващите на екологични категории, по-високи от „Евро 4“ - с 60 на сто намаление от определения по чл. 55, ал. 3 от ЗМДТ данък.

(3) **(предишна ал.2, изм. - решение №693 от 19.12.2013 г., изм. с решение № 150 от 26.03.2020г.)** За автобусите, товарните автомобили, с технически допустима максимална маса над 3,5 тона, влекачите за ремарке и седловите влекачи с двигатели, съответстващи на екологична категория „Евро 4“, данъкът се заплаща с 20 на сто намаление, а за съответстващите на „Евро 5“, „Евро 6“ и „ЕЕV“ - с 50 на сто намаление от определения по чл. 55, ал. 5, 6, 7 и 13 от ЗМДТ данък.

(4) **(предишна ал.3 - решение №693 от 19.12.2013 г.)** За автобуси, извършващи обществен превоз на пътници по редовни автобусни линии в градовете и в слабонаселените планински и гранични райони, които се субсидират от общините, данъкът се заплаща в размер 10 на сто от размера, определен по реда на чл. 55, ал. 5 от Закона за местните данъци и такси, при условие че не се използват за други цели.

(5) **(нова - решение №693 от 19.12.2013 г., изм. с решение № 150 от 26.03.2020г.)** Екологичните категории „Евро 3“, „Евро 4“, „Евро 5“, „Евро 6“, и „ЕEV“ се удостоверяват чрез предоставяне на свидетелство за регистрация – част първа или преведен на български документ, издаден от производителя, от който е видно съответствието на превозното средство с определената от производителя категория.

**Чл. 46.** (1) **(изм. с решение № 769 от 27.01.2011 г.) (изм. с решение № 309 от 29.09.2016 г.)** Данъкът върху превозните средства се плаща на две равни вноски в следните срокове: до 30 юни и до 31 октомври на годината, за която е дължим. На предплатилите до 30 април за цялата година се прави отстъпка 5 на сто.

(2) За превозните средства, придобити или регистрирани за движение през текущата година, данъкът се плаща в двумесечен срок от датата на придобиването им, съответно на регистрацията им за движение, в размер 1/12 част от годишния данък за всеки месец до края на годината, включително месеца на придобиването, съответно на регистрацията им за движение.

(3) **(нова с решение № 769 от 27.01.2011 г., ( изм. и доп. с решение № 150 от 26.03.2020г.)** Заплащането на данъка е условие за редовност при периодичния технически преглед на превозното средство. Заплащането на данъка се удостоверява със:

1. проверка чрез автоматизиран обмен на информация между информационната система за електронно регистриране на извършените периодични прегледи на пътни превозни средства, поддържана от Министерството на транспорта, информационните технологии и съобщенията, и:

а) системата за обмен на информация, поддържана от Министерството на финансите в изпълнение на чл. 5а или

б) съответната система за администриране на местни данъци и такси на общината, или

2. представяне на издаден или заверен от общината документ..

**Чл.47. (изм. с решение № 309 от 29.09.2016 г., изм. с решение № 150 от 26.03.2020г.)** Данъкът се внася в приход на бюджета на общината по постоянния адрес, съответно седалището на собственика, а в случаите по чл. 54, ал. 5 от ЗМДТ - в приход на общината по регистрация на превозното средство.

**Раздел V**

**ПАТЕНТЕН ДАНЪК**

**Чл.48.** (1) Физическо лице, включително едноличен търговец, което извършва дейности, посочени в приложение № 4 към Глава втора, раздел V от Закона за местните данъци и такси (патентни дейности) се облага с годишен патентен данък за доходите от тези дейности, при условие че:

1. оборотът на лицето за предходната година не превишава 50 000 лв., и

2. **( изм. с решение № 150 от 26.03.2020г.)** лицето не е регистрирано по Закона за данък върху добавената стойност, с изключение на регистрация при доставки на услуги по чл. 97а и за вътреобщностно придобиване по чл. 99 и чл. 100, ал. 2 от същия закон.

(2) За извършваната патентна дейност лицата по ал.1 не се облагат по реда на Закона за данъците върху доходите на физическите лица.

(3) Лицата по ал.1 прилагат разпоредбите за данъците, удържани при източника, и за облагане на разходите по чл.204, т.2 на Закона за корпоративното подоходно облагане.

**Чл.49.** (1) Когато в рамките на 12 последователни месеца едно физическо лице е прекратило патентна дейност и/или е образувало ново предприятие, което извършва патентна дейност, и сумарният оборот на двете предприятия е повече от 50 000 лв. за 12 последователни месеца, за новообразуваното предприятие не се прилага чл.48. В този случай за текущата данъчна година новообразуваното предприятие се облага по общия ред на Закона за данъците върху доходите на физическите лица.

(2) Когато в рамките на текущата данъчна година оборотът на лицето превиши 50 000 лв. или лицето се регистрира по Закона за данък върху добавената стойност, лицето се облага по общия ред на Закона за данъците върху доходите на физическите лица.

(3) В случаите по ал.1 и 2 патентният данък за текущата година е дължим до края на тримесечието, предхождащо тримесечието, през което са възникнали обстоятелствата по ал.1 и 2.

(4) В случаите по ал.1 и 2 дължимият, съответно внесеният, данък се приспада от годишното данъчно задължение по реда на Закона за данъците върху доходите на физическите лица.

(5) По искане на лицето общината издава удостоверение за дължимия размер на патентния данък, за което не се заплаща такса.

(6) Когато в рамките на текущата данъчна година лицето се дерегистрира по Закона за данък върху добавената стойност, то се облага по общия ред на Закона за данъците върху доходите на физическите лица за цялата данъчна година.

**Чл.50.** За целите на патентния данък могат да се определят зони съгласно Приложение № 1 от тази наредба.

**Чл.51.** (1) **( изм. с решение № 150 от 26.03.2020г.)** Патентният данък се дължи за всяка от упражняваните дейности поотделно съгласно приложение № 4 към Глава втора, раздел VI от Закона за местните данъци и такси.

(2) Лицата, които осъществяват патентна дейност в повече от един обект, дължат данък за всеки обект поотделно.

(3) **( изм. с решение № 150 от 26.03.2020г.)** Когато патентната дейност започва или се прекратява през течение на годината, с изключение на дейностите, посочени в т.1 и 2 на приложение № 4 към Глава втора, раздел VI от Закона за местните данъци и такси, данъкът се определя пропорционално на броя на тримесечията на извършване на дейността, включително тримесечието на започване или прекратяване на дейността.

(4) **( изм. с решение № 150 от 26.03.2020г.)** Когато в рамките на една патентна дейност, с изключение на дейностите, посочени в т.1 и 2 на приложение № 4 към Глава втора, раздел VI от Закона за местните данъци и такси, през течение на годината се промени обстоятелство във връзка с определяне размера на данъка, размерът на данъка до края на годината, включително за тримесечието на промяната, се определя на базата на размера на данъка, определен съобразно промените в обстоятелствата.

(5) **( изм. с решение № 150 от 26.03.2020г.)** Когато в рамките на една патентна дейност от посочените в т.1 и 2 на приложение № 4 към Глава втора, раздел VI от Закона за местните данъци и такси през течение на годината се промени обстоятелство, което води до определяне на патентния данък в по-висок размер, за данъчната година се дължи по-високият размер на данъка, определен съобразно промените в обстоятелствата.

(6) **(нова - с решение № 273 от 29.01.2009 г.)** Лицата, които осъществяват в един обект едновременно патентните дейности по т. 3 и т. 31 от приложение № 4, дължат данък само за дейността по т. 3 от приложение № 4.

(7) **(нова с решение № 518 от 23.12.2009 г.)** При прехвърляне на предприятието на едноличен търговец и продължаване на дейността приобретателя дължи данък от тримесечието, следващо тримесечието на прехвърлянето, а прехвърлителят – включително за тримесечието на прехвърлянето, и за дейностите, посочени в т. 1 и 2 на приложение №4.

(8) **(изм. с решение № 273 от 29.01.2009 г.)** **(предишна ал.7, изм. с решение № 518 от 23.12.2009 г.)** Доходите от дейности, които са посочени в приложение № 4, се облагат по общия ред на Закона за данъците върху доходите на физическите лица.

**Чл.52.** (1) Данъчно задължените лица, които подлежат на облагане с патентен данък, могат да ползват данъчни облекчения в следната поредност:

1. физическите лица, включително едноличните търговци, с 50 и с над 50 на сто намалена работоспособност, определена с влязло в сила решение на компетентен орган, ползват намаление на патентния данък в размер 50 на сто, ако извършват дейността лично и не наемат работници за тази дейност през цялата данъчна година;

2. **(изм. с решение № 769 от 27.01.2011г.)** Физическите лица, включително и едноличните търговци, които извършват с личен труд през цялата данъчна година два или три вида патентна дейност от посочените в т. 1 -36 от приложение № 1, заплащат патентния данък само за тази дейност, за която определеният данък е с най–висок размер; за извършване на повече от три дейности облекчението не се прилага;

3. **( изм. с решение № 150 от 26.03.2020г.)** физическите лица, включително едноличните търговци, които са пенсионери и извършват патентна дейност, посочена в т. 5, 6, 8 - 15, 18 - 20, 25, 27 - 29 и 31 на приложение № 4 към Глава втора, раздел VI от Закона за местните данъци и такси, заплащат 50 на сто от определения патентен данък за съответната дейност, ако извършват дейността лично и не наемат работници през цялата данъчна година;

4. **( изм. и доп. с решение № 150 от 26.03.2020г.)** лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10 на приложение № 4 от ЗМДТ, заплащат 50 на сто от определения патентен данък за съответното работно място; намалението се ползва, при условие че към декларацията по чл. 53 е приложено копие от удостоверението за вписване в регистъра на чираците, издадено от съответната регионална занаятчийска камара.

(2) Независимо от чл.51, ал. 4 данъчното облекчение по ал.1, т.1 се ползва за цялата данъчна година, през която настъпва неработоспособността или изтича срокът на валидност на решението.

**Чл.53.** (1) Лицата, които подлежат на облагане с патентен данък, подават данъчна декларация по образец, в която декларират обстоятелствата, свързани с определянето на данъка, до 31 януари на текущата година. В случаите на започване на дейността след тази дата данъчната декларация се подава непосредствено преди започването на дейността.

(2) Лицата, които до 31 януари на текущата година са подали данъчната декларация по ал.1 и в същия срок заплатят пълния размер на патентния данък, определен съгласно декларираните обстоятелства, ползват отстъпка 5 на сто.

(3) **(допъл. с решение № 518 от 23.12.2009 г.)** Лицата декларират с декларация по ал.1 и всички промени в обстоятелствата, свързани с определянето на данъка, в 7-дневен срок от настъпването на съответното обстоятелство. При прехвърляне на предприятието на едноличен търговец декларация се подава и от прехвърлителя, и от преобретателят в 7-дневен срок от датата на прехвърлянето

(4) Лицата подават данъчна декларация по ал.1 и за възникването на обстоятелствата по чл.49, ал.1 и 2 през съответния период. Данъчната декларация се подава в срок до края на месеца, следващ месеца, през който са възникнали обстоятелствата по чл.49, ал.1 и 2.

**Чл.54.** (1) Данъчните декларации по чл.53 се подават в общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в общината, където е постоянният адрес на физическото лице, включително на едноличния търговец.

(2) Когато данъчната декларация на чуждестранно физическо лице се подава чрез пълномощник с постоянен адрес в страната, подаването се извършва в общината, където е постоянният адрес на пълномощника.

(3)  **(нова с решение № 518 от 23.12.2009 г.)** Приема се, че дейността не се извършва от постоянно място, когато промяната през годината на местонахождението на обекта, от който се извършва дейността, води до промяна в размера на данъка.

**Чл.55.** (1) Патентният данък се внася на четири равни вноски, както следва:

1. за първото тримесечие - до 31 януари;

2. за второто тримесечие - до 30 април;

3. за третото тримесечие - до 31 юли;

4. за четвъртото тримесечие - до 31 октомври.

(2) Когато възникне задължение за внасяне на патентния данък през годината, дължимата част от данъка за текущото тримесечие се внася в 7-дневен срок от датата на подаване на декларацията по чл.53, а когато декларация не е подадена - в 7-дневен срок от изтичане на срока за подаване на декларацията.

(3) Патентният данък се внася в приход на общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в приход на общината, където е постоянният адрес на физическото лице, включително на едноличния търговец. В случаите по чл.54, ал.2 и 3 данъкът се внася в приход на общината по постоянния адрес на пълномощника, съответно в Столична община.

**Чл.56.** Лицата по чл.48, aл.1 заплащат патентен данък в размерите посочени в Приложение № 2.

**Раздел VI**

**ТУРИСТИЧЕСКИ ДАНЪК**

**( нов – с решение № 769 от 27.01.2011 г. )**

**Чл.57** (1) С туристически данък се облагат нощувките.

(2) Данъчно задължени лица са лицата, предлагащи нощувки.

(3) Лицата по ал.2 внасят данъка в приход на бюджета на общината по местонахождение на средствата за подслон и местата за настаняване по смисъла на Закона за туризма.

(4) Данъкът задължително се посочва отделно в документа, издаден от данъчно задълженото лице към лицето, ползващо нощувка.

(5) Лицата по ал.2 подават декларация по образец до 30 януари на всяка година за облагане с туристически данък за предходната календарна година.

**Чл.58** **(изм. с решение № 150 от 26.03.2020г.)** (1) Размерът на дължимия туристически данък се определя както следва:

1. За средствата за подслон и местата за настаняване

а) категория 1 звезда – 0,50лв. за нощувка;

б) категория 2 звезди – 0,60лв. за нощувка;

в) категория 3 звезди – 0,80лв. за нощувка;

г) категория 4 звезди – 0,90лв. за нощувка;

д) категория 5 звезди – 1,00лв. за нощувка.

2.За туристическите хижи – 0,20лв. за нощувка, независимо от категорията.

(2) **( нов с решение № 150 от 26.03.2020г.)** Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал. 1.

(3) **( нов с решение № 150 от 26.03.2020г.)** Министерството на туризма непосредствено след изтичане на календарния месец, както и след изтичане на текущата година, предоставя автоматизирано по електронен път на Министерството на финансите необходимите данни от Единната система за туристическа информация чрез системата за обмен на информация, поддържана в изпълнение на чл. 5а. от ЗМДТ.

(4) **( нов с решение № 150 от 26.03.2020г.)** Данните по ал. 3 се предоставят от Министерството на финансите на община Добричка в срок до три дни след получаването им от Министерството на туризма:

1. чрез изградена и функционираща автоматизирана връзка между системата за обмен на информация, поддържана от Министерството на финансите в изпълнение на чл. 5а от ЗМДТ, и софтуерния продукт за администриране на местните данъци и такси на община Добричка, или

2. чрез предоставен оторизиран достъп на съответната община до получената информация от Единната система за туристическа информация.

(5) **( нов с решение № 150 от 26.03.2020г.)** Дължимият данък по ал. 2 се внася от данъчно задължените лица до 15-о число на месеца, следващ месеца, през който са предоставени нощувките.

**Раздел VII**

**ДАНЪК ВЪРХУ ТАКСИМЕТРОВ ПРЕВОЗ НА ПЪТНИЦИ**

**(нов с решение № 309 от 29.09.2016 г.)**

**Чл. 59** (1) Данъчно задължените лица, посочени в този раздел, се облагат с данък върху таксиметров превоз на пътници за извършваната от тях или от тяхно име дейност по таксиметров превоз на пътници.

(2) За всички останали дейности данъчно задължените лица се облагат по реда на Закона за корпоративното подоходно облагане, съответно Закона за данъците върху доходите на физическите лица, с изключение на случаите по глава втора, раздел VI от Закона за местните данъци и такси.

(3) Данъчно задължени лица по този раздел са превозвачите, притежаващи удостоверение за регистрация, издадено от изпълнителния директор на Изпълнителна агенция „Автомобилна администрация“, и разрешение за извършване на таксиметров превоз на пътници, издадено от кмета на община Добричка по Закона за автомобилните превози.

**Чл. 60** (1) Годишния размер на данъка върху таксиметров превоз на пътници е 300 лева.

(2) Данъкът върху таксиметров превоз на пътници по ал. 1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници. (3) Когато общинският съвет не е определил размера на данъка върху таксиметров превоз на пътници за съответната година в срока по ал. 1, данъкът се събира на базата на действащия размер за предходната година.

**Чл. 61** (1) Преди получаване на издаденото разрешение по чл. 24а, ал. 1 от Закона за автомобилните превози данъчно задължените лица подават данъчна декларация по чл. 61х., ал. 1 от Закона за местните данъци и такси.

(2) В декларацията по ал. 1 лицата посочват обстоятелствата, свързани с определянето на данъка.

(3) Данъчно задължените лица подават данъчна декларация за всички промени в обстоятелствата, които имат значение за определянето на данъка, в 7-дневен срок от настъпването на съответното обстоятелство. (4) При прехвърляне на предприятието на едноличен търговец данъчна декларация се подава и от прехвърлителя, и от приобретателя в 7-дневен срок от датата на вписване на прехвърлянето в търговския регистър в съответната община.

**Чл. 62** Дължимият данък върху таксиметров превоз на пътници постъпва в приход на община Добричка ако разрешението за извършване на таксиметров превоз на пътници е издадено за нейната територия.

**Чл. 63** (1) Когато разрешението за извършване на таксиметров превоз на пътници е издадено през течение на годината, дължимият данък за текущата година се определя по следната формула:

ДДТГ = ГДТПП x БМ

12

където, ДДТГ е дължимият данък върху таксиметров превоз на пътници за текущата година;

ГДТПП е размерът на годишния данък върху таксиметров превоз на пътници по чл. 60;

БМ е броят на месеците от текущата година, следващи месеца на издаване на разрешението за извършване на таксиметров превоз на пътници.

(2) **(изм. с решение № 150 от 26.03.2020г.)** Когато действието на разрешението за извършване на таксиметров превоз на пътници бъде прекратено през течение на годината, от платения данък се възстановява недължимо внесената част, определена по следната формула:

ПДТПП x ОМ

НВДТПП = \_\_\_\_\_\_\_\_\_\_\_\_\_\_\_\_\_\_\_\_\_\_ , където

БМ

НВДТПП е недължимо внесената част от данъка върху таксиметров превоз на пътници за текущата година;

ПДТПП - платеният данък върху таксиметров превоз на пътници за срока, за който е издадено разрешението;

БМ - броят на календарните месеци, за които е издадено разрешението и е платен данъкът върху таксиметров превоз на пътници;

ОМ - оставащият брой на календарните месеци от срока на разрешението за извършване на таксиметров превоз на пътници, следващи месеца на прекратяване на разрешението за извършване на таксиметров превоз на пътници.

**Чл. 64**. Данъкът по чл. 60 се внася преди получаване на издаденото разрешение по чл. 24а, ал. 1 от Закона за автомобилните превози.

**Чл. 65**. Възстановяване на надвнесен данък по чл. 64, ал. 2 се извършва по писмено искане на данъчно задължено лице по реда на Данъчно-осигурителния процесуален кодекс.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§** За 2008 г. размера на местните данъци се определя в срок до 29 февруари 2008 г. В случай че в този срок не е определен размер за местните данъци, за 2008 г. се прилагат минималните размери на данъците, предвидени в закона, а за патентния данък – размерите, които са били в сила за 2007 г.

**§** До определяне на размера на местните данъци за 2008 г. от общинския съвет данъкът при придобиване на имущества по чл.33, ал.1 и 2 от Закона за местните данъци и такси и данъкът върху наследствата се определят въз основа на минималните размери за съответните данъци, предвидени в закона.

**§** (1) За 2008 г. първата и втората вноска на данъка върху недвижимите имоти, съответно първата вноска на данъка върху превозните средства, се внасят в срок от 31 март до 30 юни.

(2) На предплатилите за цялата година в сроковете по ал. 1 се прави отстъпка от 5 на сто.

**§** За 2008 г. лицата, които се облагат с патентен данък, подават декларация по чл.61н, ал.1 от Закона за местните данъци и такси до 30 април 2008 г.

**§** (1) За 2008 г. първата и втората вноска на окончателния годишен (патентен) се внасят в срок до 30 април 2008 г.

(2) На предплатилите за цяла година в срока по ал.1 се прави отстъпка от 5 на сто.

**§ 6** (1) **(нов - с решение № 273 от 29.01.2009 г.)** Общинският съвет определя размера на данъка върху недвижимите имоти, данъка върху наследствата и данъка при придобиване на имущества по чл. 44, ал. 1 и ал. 2 от ЗМДТ в срок до 31.01.2009 г.

В случай, че в този срок не са определени нови размери, за 2009 г. се прилагат минималните размери на данъците определени в чл. 22, чл. 36 и чл. 47, ал. 1 и ал. 2 от ЗМДТ.

(2) **(нова - с решение № 273 от 29.01.2009 г.)** До определяне размерите по ал. 1 данъкът при придобиване на имущества по чл. 44, ал. 1 и ал. 2 и данъкът върху наследствата се определят въз основа на минималните размери за съответните данъци, предвидени в закона.

**§ 7** (1) **(нов - с решение № 273 от 29.01.2009 г.)** За 2009 г. първата вноска по чл. 28, ал. 1 от ЗМДТ се внася в срок от 01.03.2009 г. до 30.04.2009 г.

(2) **(нова - с решение № 273 от 29.01.2009 г.)** На предплатилите за цялата година в срока по ал. 1 се прави отстъпка 5 на сто.

**§ 8**. **(нов - с решение № 518 от 23.12.2009 г.)** За 2010 г. размерите на данъка върху недвижимите имоти и данъка при придобиване на имущества се определя в срок до 31 януари 2010 година. В случай, че в този срок не са определени нови размери, за 2010 година се прилагат размерите на данъците, действащи към 31 декември 2009 година.

**§ 9**. **(нов с решение № 518 от 23.12.2009 г.)** До определяне на размерите по § 8, данъкът при придобиване на имущества по чл. 32 се определя въз основа на размерите, действащи към 31 декември 2009 година.

**§ 10. (нов - с решение № 518 от 23.12.2009 г.)** (1) За 2010 г. първата вноска на данъка по чл. 28, ал. 1 от Закона за местните данъци и такси се внася в срок от 1 март до 30 април.

(2) На предплатилите пълния размер данъка в този срок се прави отстъпка от 5 на сто.

**§ 11**. **(нов - с решение № 518 от 23.12.2009 г.)** За притежаваните нежилищни имоти и за нежилищните имоти, върху които им е учредено ограничено вещно право на ползване, предприятията подават декларации по чл. 14 от Закона за местните данъци и такси в срок до 30 юни 2010 г.

**§ 12**. **(нов – с решение № 769 от 27.01.2011 г.)** За 2011 г. размерът на данъка върху недвижимите имоти се определя в срок до 31 януари 2011 година. В случай, че в този срок не се определи нов размер за 2011 година се прилага размерът на данъка върху недвижимите имоти, действащ към 31 декември 2010 година.

**§ 13**. **(нов – с решение № 769 от 27.01.2011 г.)** (1) За 2011 година размерът на туристическия данък се определя в срок до 31 януари 2011 г.

(2) Декларацията по чл. 57, ал. 5 не се подава за предоставените нощувки през 2010 г.

**§ 14. (нов – с решение № 769 от 27.01.2011 г.)**Лицата предоставящи услугата настаняване в средствата за подслон и местата за настаняване, в срок до 28 февруари 2011г. предоставят писмена декларация с информация за броя на леглата в средството за подслон или мястото за настаняване пред категоризиращия орган по чл.52 от Закона за туризма. Министърът на икономиката, енергетиката и туризма вписва данните в Националния туристически регистър по чл.58 от Закона за туризма в срок до 31 март 2011г.

**§ 15** **(предишен §12, изм. с решение № 769 от 27.01.2011 г.)**Изпълнението и контрола по изпълнението на тази наредба се осъществява от кмета на общината и/или определени от него лица.

**§16 (предишен §13, изм. с решение № 769 от 27.01.2011 г.)** Тази наредба се издава на основание чл.1,ал.2 от Закона за местните данъци и такси, приета с Решение № 33 от 31.01.2008 г. и влиза в сила от 01.02.2008 година.

**§17 (предишен §14, изм. с решение № 769 от 27.01.2011 г.)** Измененията в тази Наредба, приети с Решение № 273 от 29.01.2009 г., влизат в сила от деня на приемането им.

**§18 (нов - с решение № 769 от 27.01.2011 г.)**.Измененията в тази наредба, приети с Решение № 769 от 27.01.2011 г., влизат в сила от деня на приемането им.

**§19 (нов с решение №693 от 19.12.2013 г.)** Направените изменения в глава втора „Местни данъци”, раздел І „Данък върху недвижимите имоти” и в глава втора „Местни данъци”, раздел ІV „Данък върху превозните средства” на Наредбатаза определяне размера на местните данъци на територията на община Добричка, влизат в сила от 01.01.2014година.

**§20. (нов с решение № 309 от 29.09.2016 г.)** Направените изменения в глава първа „Общи положения”, глава втора „Местни данъци”, раздел І „Данък върху недвижимите имоти”, глава втора „Местни данъци”, раздел IIІ „Данък при придобиване на имущества по дарение и по възмезден начин” и в глава втора „Местни данъци”, раздел ІV „Данък върху превозните средства” на Наредбатаза определяне размера на местните данъци на територията на община Добричка, влизат в сила от деня на приемането им.

**§21. (нов с решение № 309 от 29.09.2016 г.)** Глава втора „Местни данъци”, раздел VІ „Данък върху таксиметров превоз на пътници” на Наредбатаза определяне размера на местните данъци на територията на община Добричка, влиза в сила от 01.01.2017година.

**§ 22.** § 12 от Наредба за изменение и допълнение на Наредба № 13 за определяне размера на местните данъци на територията на община Добричка, приета с решение № 150 от 26.03.2020г.влиза в сила от 01.01.2021г.

**ПРЕДСЕДАТЕЛ**

**НА ОбС:\_\_\_\_/п/\_\_\_\_\_\_\_**

**Приложение № 1 към чл.50.**

|  |  |
| --- | --- |
| **Зона** | **Населени места/улици** |
| І-ва | **Над 150 жители в селата** – Алцек, Батово, Бенковски, Божурово, Бранище, Ведрина, Владимирово, Воднанци, Долина, Дончево, Драганово, Енево, Житница, Камен, Карапелит, Козлодуйци, Котленци, Ловчанци, Ломница, Лясково, Методиево, Овчарово, Одринци, Одърци, Паскалево, Плачи дол, Победа, Подслон, Полковник Минково, Пчелино, Росеново, Сволода, Славеево, Сливенци, Смолница, Стефан Караджа, Стефаново, Стожер, Тянево, Фелфебел Дянково, Хитово, Царевец, Черна |
| ІІ-ра | **До 150 жители в селата** – Бдинци, Богдан, Вратарите, Врачанци, Генерал Колево, Дебрене, Добрево, Дряновец, Златия, Кръгулево, Малка Смолница, Медово, Миладиновци, Ново Ботево, Опанец, Орлова Могила, Полковник Свещарово, Поп Григорово, Поручик Гещаново, Приморци, Прилеп, Пчелник, Полковник Иваново, Самуилово, Соколник |
|  |  |
|  |  |

**Приложение № 2 към чл. 56.**

**Видове патентни дейности и годишни размери на данъка**

|  |  |  |  |  |
| --- | --- | --- | --- | --- |
| **Патентни дейности** | **І зона** | **ІІ зона** | **... зона** | **... зона** |
| 1. Средства за подслон и места за настаняване с не повече от 20 стаи —данъкът се определя в лв. за стая според местонахождението на обекта: | | | | |
| 1 и 2 звезди | **– 26 лв. – 25 лв**. | | | |
| 2. Заведения за хранене и развлечения—данъкът се определя за място за консумация, включително на открити площи, или за обект, според местонахождението на обекта: | | | | |
| а) ресторанти: | | | | |
| 1—2 звезди | **– 2 лв. – 1 лв.** | | | |
| 3 звезди | **-8 лв. – 6 лв.** | | | |
| б) заведения за бързо обслужване: | | | | |
| 1—2 звезди | **– 2 лв. – 1 лв.** | | | |
| 3 звезди | **5 лв. 3 лв.** | | | |
| в) питейни заведения, с изключение на посочените в буква “е”: | | | | |
| 1—2 звезди | **– 2 лв. – 1 лв.** | | | |
| 3 звезди | **4 лв. 2 лв.** | | | |
| г) кафе-сладкарници | | | | |
| 1—2 звезди | **– 2 лв. – 1 лв**. | | | |
| 3 звезди | **5 лв. 3 лв.** | | | |
| д) барове:  — дневни: | | | | |
| 2 звезди | **- 4 лв. – 3 лв.** | | | |
| 3 звезди | **7лв. 5 лв.** | | | |
| * нощни:   2 звезди | **- 6 лв. – 5 лв.** | | | |
| 3 звезди | **15 лв. 10 лв.** | | | |
| е) бюфети, каравани и павилиони — за обект: | **- 100 лв. – 75 лв.** | | | |
| 3. Търговия на дребно до 100 кв. м нетна търговска площ на обекта — данъкът се определя в размер на  **3 лв.** за **І зона** и **2 лв**. за **ІІ зона** за 1 кв. м нетна търговска площ според местонахождението на обекта.  4. Платени паркинги — данъкът се определя в размер **на 5 лв**. лв**.** за 1 брой място за паркиране според местонахождението на обекта.  5. Дърводелски услуги — данъкът се определя в размер **на 50** лв. според местонахождението на обекта.    6. Шивашки, кожарски, кожухарски и плетачни услуги — данъкът се определя в размер **на 40 лв.** според местонахождението на обекта. | | | | |
| 7. Търговия, изработка и услуги за изделия от благородни метали — данъкът се определя в размер **на 500 лв.** според местонахождението на обекта: | | | | |
| 8. Обущарски и шапкарски услуги — данъкът се определя в размер **на 40 лв.** според местонахождението на обекта. | | | | |
| 9. Металообработващи услуги—данъкът се определя в размер **на 100 лв.** според местонахождението на обекта. | | | | |
| 10. Бръснарски и фризьорски услуги, ветеринарно-фризьорски услуги — данъкът се определя в размер **на 60 лв.** за работно място според местонахождението на обекта: | | | | |
| 11. Машинописни и/или копирни услуги — данъкът се определя в размер **на 180 лв.** на брой устройство според местонахождението на обекта. | | | | |
| 12. Козметични услуги, поставяне на татуировки — данъкът се определя в размер **на 130 лв.** за работно място според местонахождението на обекта. | | | | |
| 13. Маникюр, педикюр — данъкът се определя в размер **на 60 лв.** за работно място според местонахождението на обекта. | | | | |
| 14. Часовникарски услуги — данъкът се определя в размер **на 60 лв.** според местонахождението на обекта. | | | | |
| 15. Тапицерски услуги — данъкът се определя в размер **на 180 лв.** според местонахождението на обекта. | | | | |
| 16. Автомивки; ремонт, регулиране и балансиране на гуми — данъкът се определя в размер **на 190 лв.** според местонахождението на обекта: | | | | |
| 17. Авторемонтни, автотенекеджийски, автобояджийски и други услуги по техническото обслужване и ремонта на моторни превозни средства — данъкът се определя в размер **на 280 лв.** според местонахождението на обекта. | | | | |
| 18. Ремонт на електро- и водопроводни инсталации — данъкът се определя в размер **на 100 лв.** според местонахождението на обекта. | | | | |
| 19. Стъкларски услуги — данъкът се определя в размер **на 100 лв.** според местонахождението на обекта: | | | | |
| 20. Поддържане и ремонт на битова техника, уреди, аудио-визуални уреди, климатици, ремонт на музикални инструменти — данъкът се определя в размер **на 47 лв.** според местонахождението на обекта. | | | | |
| 21. **( отм. с решение № 150 от 26.03.2020г.)** | | | | |
| 22. Компаньонки и компаньони — данъкът се определя в размер **на 3000 лв.** според местонахождението на обекта. | | | | |
| 23. Масажистки и масажисти — данъкът се определя в размер **на 500 лв.** според местонахождението на обекта. | | | | |
| 24. Гадатели, екстрасенси и биоенерготерапевти — данъкът се определя в размер **на 2000 лв.** според местонахождението на обекта. | | | | |
| 25. Фотографски услуги — данъкът се определя в размер **на 200 лв.** според местонахождението на обекта. | | | | |
| 26. Посреднически услуги при покупко-продажба, замяна и отдаване под наем на недвижими имоти — данъкът се определя в размер **на 100 лв.** според местонахождението на обекта. | | | | |
| 27. Санитарни възли, наети под аренда — данъкът се определя в размер **на 150 лв.** според местонахождението на обекта. | | | | |
| 28. Ключарски услуги, ремонт на брави, поправка на чанти, книговезки услуги, ремонт на шевни машини — данъкът се определя в размер **на 50 лв.** според местонахождението на обекта. | | | | |
| 29. Ремонт на чадъри, ремонт и зареждане на запалки, ремонт на велосипеди, коминочистачни услуги — данъкът се определя в размер **на 50 лв.** според местонахождението на обекта. | | | | |
| 30. Заложни къщи – данъкът се определя в размер **на 3000 лв.** | | | | |
| 31. Продажба на вестници, списания, българска и преводна литература — данъкът се определя в размер **на 30 лв.** според местонахождението на обекта. | | | | |
| 32. Ремонт на компютри, компютърна и друга електронна офис техника (копирни апарати, факс апарати, принтери и други) — данъкът се определя в размер **на 300 лв.** според местонахождението на обекта. | | | | |
| 33. Игри с развлекателен или спортен характер — данъкът се определя за брой съоръжения според местонахождението на обекта, както следва: | | | | |
| а) За развлекателни игрални автомати и други игри, функциониращи с монета или жетон, размера на данъка за брой съоръжение е **100 лв.** | | | | |
| б) За минифутбол, тенис на маса, хвърляне на стрели, пейнтбол и спийдбол, минибаскетбол, бридж, табла, размера на данъка за брой съоръжение **е 8 лв.** | | | | |
| в) За зали за боулинг и кегелбан — данъкът за игрален коридор е в размер **на 40 лв.**, и билярд — данъкът за маса е в размер **на 40 лв.** | | | | |
| 34. Фитнес центрове и спортни зали — данъкът се определя според местонахождението на обекта, както следва:  за 1 кв.м. - **1.5 лв.**  и за един фитнес уред - **300 лв.** | | | | |
| 35. Химическо чистене, пране и гладене — данъкът се определя в размер **на 133 лв.** на брой съоръжения според местонахождението на обекта: | | | | |
| 36. Мелничарски услуги: | | | | |
| а) За мелници за брашно —. данъкът се определя в размер **на 18 лв.** на линеен сантиметър от дължината на млевната линия. | | | | |
| б) За мелници за фураж стационарни — данъкът се определя в размер **на 600 лв.** | | | | |
| 37. Услуги с атрактивен характер: | | | | |
| а) корабчета | | **750** **лв.** на брой | | |
| б) лодки | | **450** **лв.** на брой | | |
| в) яхти | | **900** **лв**. на брой | | |
| г) джетове | | **900** **лв**. на брой | | |
| д) влакчета | | **30** **лв**. на място | | |
| е) файтони | | **75 лв**. на място | | |
| ж) водни ски, водни планери и сърфове, водни колела, включително надуваеми, водни увеселения | | **150 лв.** на брой оборудване | | |
| з) зимни ски (включително ски-екипировка), зимни кънки, сноубордове, шейни | | **150** **лв**. на брой оборудване | | |
| и) въртележки, виенски колела, блъскащи се колички, велосипеди и рикши | | **150 лв**. на място | | |
| к) детски колички и моторчета | | **150** **лв.** на брой | | |
| л) стрелбища | | **300 лв**. на брой стрелбище | | |
| 38. Обучение на водачи на моторни превозни средства — данъкът се определя за брой моторно превозно средство в следните размери: | | | | |
| а) мотопеди, мотоциклети | | **200 лв**. | | |
| б) други МПС | | **400 лв**. | | |
| 39. Услуги “Пътна помощ” на пътни превозни средства — данъкът се определя в размер **на 2000 лв.** за брой моторно превозно средство. | | | | |
| 40. Услуги със земеделска и горска техника—данъкът се определя за брой техника, както следва: | | | | |
| а) комбайн **— 330 лв**. | | | | |
| б) трактори, тракторни ремаркета, самоходни шасита и други самоходни и самодвижещи се машини — **110 лв.** | | | | |
| в) прикачни, навесни и стационарни машини — **11 лв**. | | | | |